আত্মহত্যা  জানুয়ারি মাসে বিভিন্ন কারণে আত্মহত্যা করেছে ২৮ জন। এর মধ্যে নারী ১৫, পুরুষ ৪ ও শিশু ৯। এর মধ্যে কেবল ইভটিজিং তথা বখাটেদের অত্যাচারে অতিষ্ঠ হয়ে ৩ তরুণী আত্মহননের পথ বেছে নেয়। এছাড়া পারিবারিক কলহ ও অভিমান, ধর্ষিত হওয়ার লজ্জা, প্রেমঘটিত কারণ, পরীক্ষায় অকৃতকার্য হওয়া, ঋণের টাকা পরিশোধ করতে ব্যর্থ হওয়া অন্যতম কারণ বলে জানা গেছে।  ১ জানুয়ারি ফরিদপুরের সদর উপজেলার কৃষ্ণনগর ইউনিয়নের বিষ্ণুদিয়া গ্রামের মুক্তিদিয়া  মণ্ডলকে (১৪) বখাটে শুভ্রতকুমার দাস শ্লীলতাহানি করলে সে ৩ দিন পর আত্মহত্যার পথ বেছে নেয়।  ২ জানুয়ারি যাত্রাবাড়িতে সানওয়ার হোসেন সোহেল (২৬) নামের উইল্স ইউনিভার্সিটির এমবিএর ছাত্র কীটনাশক পানে আত্মহত্যা করে।  ৩ জানুয়ারি ধলপুর যুবলীগ কাবে যুবলীগ কর্মী মোহাম্মদ শাহ ও তার সহযোগীদের হাতে ধর্ষিতা এক সন্তানের জননী হিরা আত্মহত্যা করে।  ৫ জানুয়ারি নাটোর সদর উপজেলার লক্ষীপুর গ্রামেজেএসসি পরীক্ষায় ফেল করায় বিষপানে আত্মহত্যা করে রাবেয়া।  ৬ জানুয়ারি মিরপুরের একটি ছয় তলা ভবনের ছাদ থেকে লাফিয়ে পড়ে রোকেয়া  আক্তার সুমি (২০) আত্মহত্যা করে।  ৬ জানুয়ারি রংপুরে ইভটিজিংয়ের শিকার এসএসসি পরীক্ষার্থী রুমা আত্মহত্যা করে ।  ২১ জানুয়ারি ডিমলা উপজেলার কালিগঞ্জ গ্রামে কৃষক মোজাম্মেল হক (৫২) ঋণের টাকা পরিশোধ করতে না পেরে কীটনাশক পানে আত্মহত্যা করে।  ২৩ জানুয়ারি আশুলিয়ার মধ্য খাজিরের সিকান্দারের পালিত কন্যা (৮) গলায় ফাঁস দিয়ে আত্মহত্যা করে।  ২৪ জানুয়ারি গাজীপুরের কালিগঞ্জে লিমা (১৩) নামের এক বিউটিশিয়ান আত্মহত্যা করে।  ২৪ জানুয়ারি শ্রীমঙ্গলে প্রেমিকের ওপর অভিমান করে গায়ে কেরোসিন ঢেলে আত্মহত্যা করে পলি  আক্তার (১৮)।  ২৬ জানুয়ারি বান্দরবানের পিতার সাথে রাগ করে উর্মি দাশ (১২) গলায় ফাঁস নিয়ে আত্মহত্যা করে।  ৩১ জানুয়ারি কুষ্টিয়ায় জাতীয় জুনিয়র টিমের স্বর্ণজয়ী সাতারু আরিফা আক্তার বিষপানে আত্মহত্যা করে।  ৩১ জানুয়ারি গৌরীপুরে অভাবের তাড়নায় ৬৫ বছর বয়সী এক মুক্তিযোদ্ধা আত্মহত্যা করে।